Document ID: 32002R1883

Komission asetus (EY) N:o 1883/2002,
annettu 22 päivänä lokakuuta 2002,
kansallisiin tukahduttamistoimiin tai terrorismiin mahdollisesti käytettävien tarvikkeiden Burmaan/Myanmariin tapahtuvan myynnin, toimittamisen ja viennin kieltämisestä sekä tiettyjen tärkeissä valtiollisissa tehtävissä kyseisessä maassa toimivien henkilöiden varojen jäädyttämisestä annetun neuvoston asetuksen (EY) N:o 1081/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kansallisiin tukahduttamistoimiin tai terrorismiin mahdollisesti käytettävien tarvikkeiden Burmaan/Myanmariin tapahtuvan myynnin, toimittamisen ja viennin kieltämisestä sekä tiettyjen tärkeissä valtiollisissa tehtävissä kyseisessä maassa toimivien henkilöiden varojen jäädyttämisestä 22 päivänä toukokuuta 2000 annetun neuvoston asetuksen (EY) N:o 1081/2000(1) ja erityisesti sen 4 artiklan ensimmäisen luetelmakohdan,
sekä katsoo seuraavaa:
(1) Asetuksen (EY) N:o 1081/2000 liitteessä II luetellaan henkilöt, joiden rahavarat jäädytetään asetuksen nojalla.
(2) Lokakuun 21 päivänä 2002 hyväksytyssä yhteisessä kannassa 2002/831/YUTP(2) neuvosto päätti Burmasta/Myanmarista määritellyn yhteisen kannan 96/635/YUTP muuttamisesta ja voimassaolon jatkamisesta 26 päivänä huhtikuuta 2000 hyväksytyn yhteisen kannan 2000/346/YUTP(3) liitteen ajantasaistamisesta. Liitteessä on luettelo henkilöistä, joita koskevat yhteisen kannan 96/635/YUTP 5 kohdan b alakohdan i ja iii alakohdassa määrätyt rajoittavat toimenpiteet. Asetuksen (EY) N:o 1081/2000 liite II olisi näin ollen muutettava sen mukaisesti.
(3) Tässä asetuksessa säädettyjen toimenpiteiden tehokkuuden varmistamiseksi asetuksen on tultava voimaan välittömästi,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1081/2000 liite II tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä lokakuuta 2002.

Labels: 5
10
7
3
18